**Kúpna zmluva**

**na dodávky plynov vo fľašiach, zväzkoch fliaš, kvapalných plynov a služieb č.460000XXXX**

uzavretá podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej ako **„zmluva“)**

**Čl. I.**

**Zmluvné strany**

**Kupujúci:**

Obchodné meno: **Železničná spoločnosť Slovensko, a.s.**

Sídlo: Rožňavská 1, 832 72 Bratislava

Právna forma: akciová spoločnosť

Zapísaná: v Obchodnom registri Mestského súdu Bratislava III,

oddiel: Sa, vložka č.: 3497/B

Štatutárny orgán: predstavenstvo

V zastúpení: Mgr. Peter Helexa, predseda predstavenstva

Mgr. Martin Bahurinský, podpredseda predstavenstva

Oprávnený rokovať

vo veciach zmluvných: Ing. Ján Friedman, MBA, riaditeľ sekcie logistiky

IČO: 35 914 939

IČ DPH: SK 2021920076

DIČ: 2021920076

Bankové spojenie: Všeobecná úverová banka, a. s

Číslo účtu: 2235304454/0200

IBAN: SK 25 0200 0000 0022 3530 4454

SWIFT: SUBASKBX

(ďalej ako „**kupujúci**“ alebo „**ZSSK**“)

a

**Predávajúci:**

Obchodné meno:

Sídlo:

Právna forma:

Zapísaná:

Štatutárna orgán:

V zastúpení:

Oprávnený rokovať

vo veciach zmluvných:

IČO:

IČ DPH:

DIČ:

Bankové spojenie:

Číslo účtu:

IBAN:

SWIFT:

(ďalej ako „**predávajúci**“)

(ďalej spolu aj ako „**zmluvné strany**“ alebo samostatne ako „**zmluvná strana**“)

**Čl. II.**

**Predmet zmluvy**

1. Predmetom tejto zmluvy je:
   1. záväzok predávajúceho dodávať počas účinnosti tejto zmluvy kupujúcemu technické a zvláštne plyny a acetylén vo fľašiach, príp. vo zväzkoch fliaš špecifikovaných v Prílohe č.1 k tejto zmluve (ďalej len „**predmet zmluvy**“) do miesta dodania (ďalej aj ako „**sklad**“) uvedeného v Prílohe č.2 tejto zmluvy a previesť na kupujúceho vlastnícke právo k predmetu zmluvy a
   2. záväzok kupujúceho predmet zmluvy prevziať a zaplatiť zmluvne dohodnutú cenu v súlade s podmienkami dohodnutými v tejto zmluve.
2. Predávajúci sa zaväzuje na základe objednávok dodať kupujúcemu predmet zmluvy, ktorý bude dodaný v dohodnutom čase, množstve, akosti, termíne a do skladu uvedenom v objednávke.
3. V Prílohe č.1 tejto zmluvy je uvedené predpokladané množstvo predmetu zmluvy určené na čas trvania tejto zmluvy. ZSSK bude objednávať predmet zmluvy podľa aktuálnej potreby, pričom sa nezaväzuje odobrať uvedené predpokladané množstvo.

**Čl. III.**

**Dodacie podmienky**

* 1. Zmluvné strany sa dohodli, že predávajúci dodá kupujúcemu predmet zmluvy na základe obdržania písomnej objednávky na ich dodávku. Objednávky kupujúci zašle e-mailom na kontaktnú adresu: XXX

Objednávka bude obsahovať množstvo, akosť, miesto dodania, požadovaný termín dodania a cenu v súlade s čl. IV. tejto zmluvy.

* 1. Lehota dodania predmetu zmluvy do skladu od doručenia objednávky predávajúcemu je najviac **3 (tri)** kalendárne dni. Predávajúci v rámci dodania predmetu zmluvy zabezpečí jeho dopravu do miesta dodania vrátane manipulácie súvisiacej s vyložením predmetu zmluvy z dopravného prostriedku do skladu uvedeného v objednávke na svoje náklady.
  2. Predávajúci sa zaväzuje minimálne 24 (dvadsaťštyri) hodín vopred informovať kontaktnú osobu kupujúceho, uvedenú v Prílohe č.2 k tejto zmluve pre jednotlivý sklad, o dátume a čase dodávky formou e-mailu alebo telefonicky, pričom čas dodania musí byť v súlade s bodom 3.4 tejto zmluvy.
  3. Kupujúci bude predmet zmluvy preberať v  sklade v pracovných dňoch v čase od 8.00 do 14.00 hod.
  4. Predávajúci zabezpečí predmet zmluvy tak, aby bol dostatočne chránený pred poškodením pri manipulácii, preprave, vonkajšími vplyvmi a odcudzením. Kupujúci potvrdzuje prevzatie predmetu zmluvy na dodacom liste.
  5. Vlastnícke právo a nebezpečenstvo škody na veci prechádza z predávajúceho na kupujúceho až momentom riadneho a úplného zaplatenia kúpnej ceny.

**Čl. IV.**

# Cena a platobné podmienky

**Cena za predmet zmluvy**

* 1. Cena za plnenie predmetu zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. ako cena maximálna. Ceny sú uvedené bez DPH. Uplatnenie DPH k cene poskytnutého plnenia sa bude riadiť ustanoveniami príslušných právnych predpisov účinných v čase vzniku daňovej povinnosti.
  2. V jednotkovej cene sú zahrnuté náklady predávajúceho za materiál, vrátane cestného poplatku a ADR poplatku (poplatok za prepravu nebezpečného nákladu) spojené s plnením predmetu tejto zmluvy.
  3. Za dopravu, t.j. každý návoz, predmetu zmluvy do jednotlivých skladov uvedených v  Prílohe č.1 zmluvy predávajúci bude fakturovať paušálnu cenu XX EUR bez DPH.
  4. Za každú objednávku sa bude účtovať iba jedenkrát dovozné, a to aj v prípade, že dodávateľ dovezie tovar z objednávky na viackrát.

**Platobné podmienky**

* 1. Na predmet tejto zmluvy kupujúci neposkytuje preddavok ani zálohové platby.
  2. Predávajúci vystaví faktúru na základe objednávky kupujúceho na adresu predávajúceho v dvoch (2) exemplároch najneskôr do piatich (5) kalendárnych dní od dodania predmetu zmluvy a doručí ju na adresu:

Železničná spoločnosť Slovensko, a.s.

Sekcia účtovníctva a daní

Pri bitúnku 2 (pracovisko Letná 42)

040 01 Košice

* 1. V prípade, že faktúra nebude doručená do pätnástich (15) kalendárnych dní odo dňa jej vystavenia, lehota splatnosti sa predlžuje o počet dní presahujúcich túto lehotu.
  2. Kontaktná osoba podľa Prílohy č.2 tejto zmluvy potvrdí jeden diel faktúry príp. dodací list a doručí e-mailom príp. poštou predávajúcemu.
  3. Splatnosť faktúry je tridsať (30) kalendárnych dní odo dňa jej vystavenia predávajúcim. Za uhradenie faktúry sa považuje deň, v ktorom bude fakturovaná suma odpísaná z účtu kupujúceho. V prípade, že splatnosť faktúry pripadne na deň pracovného voľna alebo na deň pracovného pokoja, bude sa za deň splatnosti faktúry považovať najbližší nasledujúci pracovný deň.
  4. Neoddeliteľnou súčasťou faktúry musí byť kópia objednávky a kópia potvrdeného dodacieho listu o prevzatí predmetu objednávky.

Na faktúru za dlhodobý nájom fliaš je predávajúci povinný uviesť údaj ZSSK (číslo kontraktu) na zúčtovanie došlej faktúry.

* 1. Predávajúci so sídlom v Slovenskej republike sa zaväzuje uvádzať na vystavenej faktúre čísla bankových účtov, ktoré sú zverejnené v zozname na webovom sídle Finančného riaditeľstva SR (ďalej len „**zoznam FR SR**“). V prípade, že Kupujúci uhradí celkovú hodnotu faktúry na bankový účet uvedený na faktúre Predávajúceho, ktorý ale nebol zverejnený v zozname FR SR a  následne správca dane bude požadovať od Kupujúceho ručenie za DPH, Predávajúci sa zaväzuje z titulu náhrady škody uhradiť Kupujúcemu túto DPH v plnej výške do 10 (desať) dní od doručenia jej vyúčtovania Predávajúcemu. Podkladom k vyúčtovaniu je fotokópia rozhodnutia správcu dane a doklad o jej úhrade. Kupujúci sa z titulu oznamovacej povinnosti bankových účtov zaväzuje postupovať v súlade s platnou daňovou legislatívou. V prípade, že Kupujúci nedodrží  lehotu splatnosti faktúry z dôvodu, že Predávajúci nezverejnil svoj bankový účet uvedený na faktúre  v zozname FR SR podľa platného zákona o DPH, Predávajúci nemá nárok na úrok z omeškania z titulu oneskorenej úhrady. Kupujúci zároveň môže účtovať Predávajúcemu zmluvnú pokutu vo výške 0,03 %zo sumy uhradenej Kupujúcim za Predávajúceho za každý deň omeškania Predávajúceho s povinnosťou voči správcovi dane podľa prvej vety, ak toto plnenie uhradil za Predávajúceho Kupujúci, pričom Predávajúci sa na účely tejto vety dostane do omeškania dňom nasledujúcim po dni, kedy Kupujúci uhradil správcovi dane Predávajúceho toto predmetné plnenie za Predávajúceho až do dňa zaplatenia (t. j. pripísania na účet) Kupujúcemu Kupujúcim poskytnuté plnenie za Predávajúceho. Pre vylúčenie pochybností, zaplatenie zmluvnej pokuty neobmedzuje právo Kupujúceho domáhať sa náhrady škody spôsobenej porušením povinností zabezpečených zmluvnou pokutou a to v celom rozsahu vzniknutej škody (i nad rámec výšky zmluvnej pokuty).
  2. Zmluvné strany berú na vedomie, že je možné vystaviť a doručiť faktúru podľa tejto zmluvy aj v zmysle zákona č. 215/2019 Z. z. o zaručenej elektronickej fakturácií a centrálnom ekonomickom systéme a o doplnení niektorých zákonov (ďalej aj „**zákon o elektronickej fakturácií**“). Takto vystavená faktúra musí mať všetky náležitosti podľa § 2 ods. 2 písm. a) až m) zákona o elektronickej fakturácií. Predávajúci je povinný za účelom možnosti využitia elektronického doručovania faktúr uzavrieť so ZSSK písomnú dohodu o elektronickom doručovaní faktúr v súlade so zákonom o DPH. Za týmto účelom, a ak takúto dohodu podpísanú ešte nemá z predchádzajúcich zmluvných vzťahov, resp. dodaní, kontaktuje Kupujúceho na adrese ZSSKSeUD@slovakrail.sk.
  3. V prípade nedodržania termínu úhrady faktúry si môže predávajúci uplatniť výzvou u kupujúceho úrok z omeškania v zmysle platných ustanovení Obchodného zákonníka.
  4. Zmluvné strany vyhlasujú, že množstvo predmetu zmluvy, ktoré má byť na základe tejto zmluvy dodané kupujúcemu, je len predpokladané a v prípade odlišností t. j. neodobratí celkového predpokladaného množstva predmetu zmluvy v zmysle tejto zmluvy kupujúcim, nebude predávajúci kupujúceho sankcionovať alebo penalizovať a to ani formou doplatenia rozdielu medzi zaplateným množstvom predmetu zmluvy a predpokladaným množstvom predmetu zmluvy podľa tejto zmluvy.
  5. Postúpenie a založenie pohľadávok a záväzkov predávajúceho vyplývajúcich z tejto zmluvy tretej osobe je možné len po predchádzajúcom písomnom súhlase podpísanom oprávnenými zástupcami kupujúceho.

**Čl. V**

**Nájom plynových fliaš**

* 1. Predávajúci a kupujúci sa dohodli na dlhodobom nájme plynových fliaš. Dlhodobým nájmom sa rozumie právny vzťah zmluvných strán, v ktorom kupujúci je oprávnený užívať dohodnutý počet druhovo určených plynových fliaš podľa bodu 5.3 zmluvy po dobu nájmu. Nájomné za plynové fľaše bude uhrádzané kupujúcim za každý kalendárny mesiac a za skutočný počet plynových fliaš v danom kalendárnom mesiaci („**nájomné**“).
  2. Nájomné podľa bodu 5.3 zmluvy bude fakturované na každé odberné miesto samostatne.
  3. Kupujúci s predávajúcim sa dohodli na počte **250** kusoch fliaš do dlhodobého nájmu. Cena za dlhodobý nájom je stanovená vo výške XXX Eur za fľašu za obdobie platnosti a účinnosti zmluvy (24 mesiacov).

**Čl. VI**

**Zodpovednosť za vady a záruka**

* 1. Predávajúci je povinný dodať predmet zmluvy v množstve a akosti tak, ako určuje táto zmluva. V opačnom prípade má predmet zmluvy vady a predávajúci zodpovedá za vady predmetu zmluvy v zmysle § 422 a nasl. Obchodného zákonníka v znení neskorších predpisov.
  2. Predávajúci preberá záruku za kvalitu dodaného predmetu zmluvy v zmysle príslušných ustanovení Obchodného zákonníka. Záručná doba je 24 mesiacov, ktorá plynie odo dňa dodania a prevzatia predmetu zmluvy.
  3. V prípadoch touto dohodou neupravených sa pri reklamácii predmetu zmluvy postupuje podľa príslušných ustanovení Obchodného zákonníka a všeobecne záväzných právnych predpisov Slovenskej republiky.
  4. Právo na náhradu škody nie je predchádzajúcimi ustanoveniami zmluvy dotknuté, kupujúci si ju môže uplatňovať osobitne a v celej výške vzniknutej škody.

**Čl. VII.**

**Povinnosti zmluvných strán v oblasti bezpečnosti a ochrany zdravia pri práci, životného prostredia, požiarnej ochrany**

* 1. Zmluvné strany sú povinné dodržiavať ustanovenia zákona NR SR č. 124/2006 Z.z. o bezpečnosti a ochrane zdravia pri práci (BOZP) o zmene a doplnení niektorých zákonov, zákona č. 311/2001 Z. z. Zákonníka práce, ako aj ďalšej legislatívy a interných dokumentov ZSSK v oblasti BOZP
  2. Zmluvné strany sa zaväzujú navzájom sa informovať o ohrozeniach, preventívnych opatreniach a skutočnostiach (vrátane poskytovania prvej pomoci, poškodenia zdravia na pracovisku bez ohľadu na skutočnosť, či má za následok práceneschopnosť alebo nie) v oblasti BOZP v súvislosti s plnením Zmluvy.
  3. Predávajúci sa zaväzuje zabezpečiť:

1. preukázateľné oboznámenie vlastných zamestnancov, ktorí budú vykonávať činnosť a pohybovať sa na pracoviskách Kupujúceho v súvislosti s plnením Dohody, so všeobecne platnou legislatívou z oblasti BOZP, internými dokumentmi ZSSK z oblasti BOZP ( predpis - Všeobecné pravidlá bezpečnosti a ochrany zdravia pri práci v podmienkach Železničnej spoločnosti Slovensko, a.s., smernica – Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSK, smernica - Traumatologický plán Železničnej spoločnosti Slovensko, a.s., smernica Evidencia, registrácia a vyšetrovanie pracovných úrazov, iných úrazov, nebezpečných udalostí a chorôb z povolania v Železničnej spoločnosti Slovensko, a.s., predpis - Poskytovanie osobných ochranných pracovných prostriedkov a poskytovanie umývacích, čistiacich prostriedkov a ochranných krémov zamestnancom ZSSK) ako aj miestnymi podmienkami (prevádzkový poriadok) pre príslušné pracoviská.
2. dodržiavanie právnych predpisov a ostatných predpisov na zaistenie BOZP, zásad bezpečnej práce, bezpečného správania sa na pracovisku a bezpečných pracovných postupov, interných dokumentov Objednávateľa z oblasti BOZP na príslušných pracoviskách.
3. u vlastných zamestnancov používanie osobných ochranných pracovných prostriedkov (OOPP) pri pohybe a výkone pracovnej činnosti na základe hodnotenia nebezpečenstiev, ohrození a rizík na pracoviskách Kupujúceho zmysle smernice - Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSK, ďalej  podľa predpisu **-** Poskytovanie osobných ochranných pracovných prostriedkov a poskytovanie umývacích, čistiacich prostriedkov a ochranných krémov zamestnancom ZSSK.
4. pre vlastných zamestnancov pri pohybe a pracovnej činnosti v blízkosti trolejového vedenia a elektrických zariadení predpísané oboznámenie na získanie elektrotechnickej kvalifikácie v zmysle vyhlášky č.205/2010 Z.z. o určených technických zariadeniach a určených činnostiach a činnostiach na určených technických zariadeniach.
5. u vlastných zamestnancov v prípade pohybu a výkonu činností v prevádzkovom priestore ŽSR okrem všeobecnej legislatívy BOZP aj oboznámenie z predpisu ŽSR – „Z 2“ (zabezpečuje ŽSR – Inštitút vzdelávania, vydáva Osvedčenie o spôsobilosti z BOZP).
6. u vlastných zamestnancov overenie zdravotnej spôsobilosti pre výkon práce podľa zákonnej legislatívy platnej v SR a pracovného zaradenia (zákon č. 124/2006 Z.z. o BOZP a o zmene a doplnení niektorých zákonov v znení neskorších predpisov, zákon č. 311/2001 Z.z. Zákonník práce v znení neskorších predpisov, Vyhláška MD SR č. 245/2010 Z.z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe v znení neskorších predpisov).
7. v prípade akéhokoľvek poškodenia zdravia zamestnanca Predávajúceho na pracovisku ZSSK, či už má za následok práceneschopnosť alebo nie, bezodkladné oznámenie tejto udalosti kontaktnej osobe na pracovisku Kupujúceho
8. preukázateľné oboznámenie vlastných zamestnancov o povinnosti zákazu požívania a prechovávania alkoholických nápojov a omamných látok na pracoviskách Kupujúceho a o povinnosti podrobiť sa kontrole na požitie alkoholu a omamných látok, ktorú vykonávajú oprávnení zamestnanci kupujúceho a dodržiavať zákaz fajčenia, s výnimkou miest na to určených.
9. pre vlastných zamestnancov prístup na pracoviská Kupujúceho (prípadne aj na pracoviská ŽSR podľa tejto Zmluvy v zmysle pracovného a prevádzkového poriadku), s ktorým musia byť jeho zamestnanci preukázateľne oboznámení.
10. pre vlastných zamestnancov povolenia na vstup do vyhradeného obvodu Kupujúceho a v prípade použitia cestných motorových vozidiel zabezpečí potrebné povolenia na vjazd do vyhradeného obvodu Kupujúceho, príp. Železníc Slovenskej republiky, Železničnej spoločnosti Cargo Slovakia, a.s. – podľa toho, kde a na koho pracovisku sa budú títo zamestnanci pohybovať a vykonávať činnosť v súvislosti so zmluvou.
11. plnenie povinností vyplývajúcich zo zákona č.513/2009 Z. z. o dráhach v platnom znení, zákona č.514/2009 Z.z. o doprave na dráhach, zákona č.314/2001 Z.z. o ochrane pred požiarmi v znení neskorších predpisov a vyhlášky MVSR č.121/2002 Z.z. o požiarnej prevencii v znení neskorších predpisov, zákona č.364/2004 Z.z. o vodách a o zmene zákona č.372/1990 Zb. o priestupkoch v znení neskorších predpisov (vodný zákon), zákona č.79/2015 Z.z. o odpadoch v znení neskorších predpisov, zákona č.143/2023 Z.z. o ochrane ovzdušia a o zmene a doplnení niektorých zákonov, zákona č.190/2023 Z.z. o poplatkoch za znečisťovanie ovzdušia v znení neskorších predpisov, ako aj platných predpisov o ochrane majetku a plnenie iných povinností vyplývajúcich zo všeobecne záväzných právnych predpisov.
    1. Predávajúci poskytne kupujúcemu zoznam vlastných zamestnancov a ich pracovných pozícií, ktorí budú v zmysle zmluvy vykonávať pohyb a pracovnú činnosť na pracoviskách kupujúceho
    2. Predávajúci stanoví kontaktnú osobu na dozor a kontrolu na dodržiavanie BOZP na príslušnom pracovisku.
    3. Kupujúci sa zaväzuje zabezpečiť pre zamestnancov predávajúceho:
12. preukázateľné oboznámenie z legislatívy a interných dokumentov v oblasti BOZP platných u kupujúceho a s Prevádzkovými poriadkami pracovísk (miesto, kde je potrebné nahlasovať vstup na jednotlivé pracoviská, tel. kontakt pri vzniku mimoriadnych udalostí, v prípade poškodenia zdravia pri práci a hlásiť sa v prípade evakuácie a záchranných prác a pod.), kde budú zamestnanci Predávajúceho vykonávať pracovnú činnosť podľa Zmluvy ako aj s prevádzkovo-technologickými poriadkami na príslušných pracoviskách, príp. s pracoviskami, na ktorých je vyhlásená riziková práca a so vzniknutými mimoriadnosťami BOZP na pracovisku, ktoré sa vykoná priamo na jednotlivých pracoviskách.
13. informovanie najmä o možných ohrozeniach, preventívnych opatreniach a opatreniach na poskytnutie prvej pomoci, na zdolávanie požiarov, na vykonanie záchranných prác a na evakuáciu zamestnancov.
14. na príslušnom pracovisku preukázateľné oboznámenie so zákazom vstupovať do priestoru, zdržiavať sa v priestore a vykonávať činnosti, ktoré nesúvisia so zmluvnými činnosťami a ktoré by mohli bezprostredne ohroziť ich život alebo zdravie.
15. umožnenie používania sociálnych zariadení a prístup k pitnej vode.
16. kontakt na zodpovednú osobu za dodržiavanie BOZP na príslušnom pracovisku.

**Čl. VIII.**

Doba trvania zmluvy a jej ukončenie

* 1. Zmluvné strany uzatvárajú túto zmluvu na dobu určitú a to na obdobie **24 (dvadsaťštyri) mesiacov** odo dňa nadobudnutia účinnosti zmluvy alebo do momentu vyčerpania finančného limitu vo výške **XXX,- EUR** (slovom: XXX eur) bez DPH podľa toho, ktorá okolnosť nastane skôr.
  2. Stanovenie finančného limitu zmluvy uvedeného v bode 8.1 neoprávňuje predávajúceho domáhať sa jeho vyčerpania a nemá nárok na náhradu škody, ušlý zisk ani na akúkoľvek inú sankciu či finančnú kompenzáciu pri jeho nevyčerpaní.
  3. Pred uplynutím lehoty uvedenej v bode 8.1 tohto článku zmluvy túto zmluvu možno ukončiť:

1. písomnou dohodou zmluvných strán s účinnosťou odo dňa v dohode uvedeného,
2. písomným odstúpením od tejto zmluvy podľa § 344 a nasl. Obchodného zákonníka a z dôvodu opakovaného (2x) porušenia akýchkoľvek zmluvných povinností vyplývajúcich z tejto zmluvy s účinnosťou odo dňa doručenia písomného odstúpenia druhej zmluvnej strane,
3. písomnou výpoveďou aj bez uvedenia dôvodu, s výpovednou lehotou dva (2) mesiace, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane,
4. vyčerpaním finančného limitu uvedeného v bode 8.1.

8.4 Zmluvné strany sa dohodli, že počas platnosti a účinnosti tejto Zmluvy je kupujúci oprávnený akýmkoľvek spôsobom (napr. postupom verejného obstarávania, obchodnej verejnej súťaže, priamym zadaním) uzavrieť nový zmluvný vzťah s osobou odlišnou od predávajúceho, ktorého predmetom bude obdobné alebo rovnaké plnenie ako vyplýva z tejto Zmluvy. Zmluvné strany sa zároveň dohodli, že kupujúci nemá voči predávajúcemu žiadnu oznamovaciu povinnosť súvisiacu s uzatvorením nového zmluvného vzťahu podľa prvej vety tomto bodu.

Pre vylúčenie akýchkoľvek pochybností sa zmluvné strany dohodli, že v prípade uzatvorenia nového zmluvného vzťahu s obdobným alebo rovnakým predmetom plnenia ako vyplýva z tejto Zmluvy s osobou odlišnou od predávajúceho, nevznikne predávajúcemu nárok domáhať sa od kupujúceho akýchkoľvek plnení nad rámec tejto Zmluvy, najmä súvisiacich s bodom 8.2 článku 8 Zmluvy

##### **Čl. IX**.

##### **Subdodávatelia a register partnerov verejného sektora**

**Informačné povinnosti vo vzťahu k subdodávateľom**

* 1. Na poskytovanie niektorých plnení, ktoré tvoria súčasť poskytovaných plnení pre kupujúceho, má predávajúci, za podmienok dohodnutých v tejto zmluve, právo uzatvárať subdodávateľské zmluvy.
  2. Predávajúci uvádza zoznam všetkých známych subdodávateľov podľa zákona o verejnom obstarávaní v Prílohe č.3 tejto zmluvy, ktorá tvorí jej nedeliteľnú súčasť. Údaje o subdodávateľoch sú uvedené v rozsahu:  :

1. podiel zákazky, ktorý má v úmysle zadať subdodávateľom, navrhovaných subdodávateľov a predmet subdodávok,
2. identifikačné údaje o všetkých známych subdodávateľoch v rozsahu: obchodné meno alebo názov, adresa sídla alebo miesta podnikania, IČO ak bolo pridelené, údaje o osobe, oprávnenej konať za subdodávateľa v rozsahu: meno a priezvisko, adresa pobytu, dátum narodenia..
   1. Kupujúci týmto v zmysle ustanovenia § 41 ods. 4 zákona o verejnom obstarávaní určuje pravidlá pre zmenu subdodávateľov počas plnenia tejto zmluvy nasledovne:
3. Predávajúci je oprávnený zmeniť a/alebo doplniť subdodávateľa počas trvania zmluvy,
4. v prípade doplnenia a/alebo zmeny niektorého zo subdodávateľov je predávajúci povinný oznámiť kupujúcemu najneskôr v jeden pracovný deň, ktorý predchádza dňu, v ktorom subdodávateľ začne plniť Predmet zmluvy, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 9.2 tohto článku zmluvy. Predávajúci pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Pre vylúčenie akýchkoľvek pochybností, takéto doplnenie a/alebo zmena niektorého zo subdodávateľov nevyžaduje uzatvorenie dodatku k zmluve,
5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe zmluvy realizoval sám.
6. Predávajúci zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/ vykonaného na základe zmluvy o subdodávke,
7. Predávajúci je povinný každú zmluvu o subdodávke uzatvoriť v písomnej forme,
   1. Porušenie povinností predávajúceho podľa bodov 9.2 a 9.3 tohto článku zmluvy predstavuje nepodstatné porušenie tejto zmluvy.
   2. Predávajúci je povinný zabezpečiť zmluvou so subdodávateľom, aby lehoty splatnosti platieb predávajúceho  subdodávateľovi neboli dlhšie ako 60 kalendárnych dní po lehote splatnosti platieb ustanovených touto zmluvou. V prípade, ak kupujúci zistí, že predávajúci bezdôvodne nezaplatil splatnú platbu subdodávateľovi, je kupujúci oprávnený vyzvať predávajúceho, aby bezodkladne zaplatil subdodávateľovi splatnú platbu a zaplatenie splatnej platby preukázal kupujúcemu. V prípade, ak predávajúci ani v primeranej lehote po doručení výzvy kupujúcemu podľa predchádzajúcej vety nepreukáže zaplatenie splatnej platby subdodávateľovi alebo nepreukáže relevantné dôvody nezaplatenia splatnej platby subdodávateľovi, je kupujúci oprávnený pozastaviť predávajúcemu všetky ďalšie platby za Tovar v zmysle tejto zmluvy. Pozastavenie platieb v zmysle tejto zmluvy kupujúci zruší v deň, ktorý nasleduje po dni, keď predávajúci preukáže zaplatenie splatnej platby subdodávateľovi alebo preukáže relevantné dôvody nezaplatenia splatnej platby subdodávateľovi.

**Register partnerov verejného sektora**

* 1. Predávajúci je partnerom verejného sektora a bude počas celej doby platnosti a účinnosti zmluvy a je ako taký zapísaný v  registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register“).
  2. Povinnosť byť zapísaný v registri podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“) sa vzťahuje aj na subdodávateľov predávajúceho po celú dobu trvania zmluvy. Predávajúci vyhlasuje, že v čase uzavretia zmluvy sú jeho subdodávatelia, ktorí sú mu v čase uzavretia zmluvy známi a má im byť jednorazovo poskytnuté plnenie zo zmluvy, ktorého hodnota prevyšuje sumu 100.000 EUR bez DPH, ak sa táto (DPH) uplatňuje alebo v úhrne prevyšuje sumu 250.000 EUR bez DPH, ak sa táto (DPH) uplatňuje**,** ak ide o poskytnutie viacerých čiastkových alebo opakujúcich sa plnení zo zmluvy, zapísaní v registri.
  3. Predávajúci zapísaný do registra partnerov verejného sektora zároveň prehlasuje, že jeho konečným užívateľom výhod zapísaným v registri partnerov verejného sektora nie je prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky, špeciálny prokurátor alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo predseda vyššieho územného celku. Rovnako uvedené platí aj na subdodávateľov Predávajúceho a subdodávateľov Predávajúceho podľa osobitného predpisu,ktorí majú povinnosť zapisovať sa do registra partnerov verejného sektora, že nemajú v registri partnerov verejného sektora zapísaného konečného užívateľa výhod, ktorým je osoba podľa predchádzajúcej vety tohto bodu.
  4. Porušenie povinnosti predávajúceho podľa bodov 9.5 a 9.6 tohto článku zmluvy predstavuje podstatné porušenie tejto zmluvy.
  5. V prípade porušenia povinnosti zo strany predávajúceho alebo jeho subdodávateľov podľa bodov 9.2, 9.3, 9.5 alebo 9.6 a 9.8 tohto článku zmluvy a z toho vyplývajúcej sankcie uloženej zo strany orgánu štátnej správy a/alebo akéhokoľvek iného subjektu, vyplývajúcej z porušenia povinnosti predávajúceho a jeho subdodávateľa, uhradenú kupujúcim, zaväzuje sa predávajúci uhradiť kupujúcemu túto sankciu v plnej výške najneskôr do troch (3) dní odo dňa obdržania písomnej výzvy od kupujúceho. O skutočnosti, že sa takéto konanie začalo, kupujúci bude informovať predávajúceho, aby mal možnosť sa ku konaniu vyjadriť.
  6. Oprávnená osoba v zmysle zákona o registri partnerov verejného sektora je povinná identifikovať konečného užívateľa výhod pri prvom zápise do registra a následne overovať identifikáciu konečného užívateľa výhod za podmienok uvedených v § 11 Zákona o registri partnerov verejného sektora.

**Čl. X.**

Spoločné a záverečné ustanovenia

* 1. Zmluvné strany potvrdzujú správnosť a pravdivosť všetkých údajov a podkladov uvedených v tejto zmluve.
  2. Zmluva nadobúda **platnosť** dňom jeho podpisu oprávnenými zástupcami oboch zmluvných strán a **účinnosť** dňom nasledujúcim po dni jeho zverejnenia v Centrálnom registri zmlúv Úradu vlády SR podľa ustanovení § 47a zákona č. 40/1964 Zb. Občianskeho zákonníka v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám v znení neskorších predpisov..
  3. Zmluvné strany týmto berú na vedomie, že zmluva bude zverejnená v celom rozsahu v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v Centrálnom registri zmlúv Úradu vlády SR.
  4. Zmluvné strany sú povinné poskytnúť si vzájomnú súčinnosť pri plnení tejto zmluvy. Zmeny alebo doplnky tejto zmluvy je možné robiť len písomnou formou vzostupne očíslovaných písomných dodatkov k tejto zmluve, podpísaných obidvoma zúčastnenými zmluvnými stranami, ktoré sa po podpísaní stávajú neoddeliteľnou súčasťou tejto zmluvy. To neplatí pre oznámenie zmeny kontaktných osôb zmluvných strán a adresy zmluvnej strany, kedy na účinnosť zmeny postačí doručenie písomného oznámenia druhej zmluvnej strane podpísaného oprávnenými osobami zmluvnej strany. Zmena bankových údajov je možná iba na základe písomného oznámenia zmluvných strán, pričom takéto oznámenie musí byť podpísané oprávnenými osobami tej zmluvnej strany, ktorá zmenu údajov oznamuje druhej zmluvnej strane. Práva a povinnosti vyplývajúce zo zmluvy, vrátane posudzovania ich platnosti ako aj následkov ich prípadnej neplatnosti, ako aj vzájomné vzťahy zúčastnených strán touto zmluvou neupravené, sa riadia a budú vykladané v súlade s ustanoveniami Obchodného zákonníka SR ako aj ďalšími všeobecne záväznými právnymi predpismi Slovenskej republiky, pričom na kolízne ustanovenia sa neprihliada.
  5. Na rozhodovanie všetkých sporov, ktoré vzniknú z tejto zmluvy vrátane sporov o jej platnosť, výklad alebo zrušenie, je príslušný vecne a miestne príslušný súd SR podľa zákona č. 160/2015 Z. z. Civilného sporového poriadku v znení neskorších predpisov.
  6. Zmluvné strany sa dohodli, že písomnosti podľa tejto zmluvy doručované poštou sa pokladajú za doručené i keď:

1. Zmluvná strana odmietne prevziať poštovú zásielku, a to dňom odmietnutia prevzatia zmluvnou stranou,
2. Poštová zásielka sa vráti ako nedoručiteľná alebo neprevzatá v odbernej lehote, a to dňom vrátenia odosielateľovi a to v prípade, že sa o nej adresát nedozvie.

Písomnosti doručované poštou budú zmluvné strany zasielať na adresu sídla druhej zmluvnej strany uvedenú v záhlaví tejto zmluvy.

* 1. Táto zmluva je vyhotovená v štyroch (4) rovnopisoch, z ktorých kupujúci obdrží tri (3) vyhotovenia a predávajúci jedno (1) vyhotovenie.
  2. Zmluvné strany vyhlasujú, že v súlade s nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov prijali primerané technické a organizačné opatrenia na zabezpečenie spracúvania osobných údajov len na konkrétny účel, s dôsledným uplatnením zásady minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov.
  3. Informácia o ochrane osobných údajov v Železničnej spoločnosti Slovensko, a. s. (ZSSK) určená zmluvným partnerom spoločnosti, ich zamestnancom a zástupcom je dostupná na webovej adrese: <http://www.zssk.sk/sk/ochrana-osobnych-udajov/zmluvni-partneri-gdpr.html>, o čom zmluvný partner ZSSK je povinný informovať dotknuté osoby.
  4. ZSSK netoleruje akúkoľvek formu korupcie a zaväzuje sa konať v súlade so schváleným Protikorupčným programom: <https://www.zssk.sk/protikorupcny-program/> .... .................... Predávajúci sa zaväzuje s Protikorupčným programom oboznámiť a postupovať v súlade s ním.
  5. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
  6. Neoddeliteľnou súčasťou tejto zmluvy sú nasledovné prílohy:

Príloha č.1 - Zoznam, množstvo a cena plynov

Príloha č.2 - Prevádzky kupujúceho, kontaktné osoby

Príloha č.3 - Zoznam subdodávateľov

V Bratislave, dňa: V ................................., dňa:

za kupujúceho : za predávajúceho :

............................................ ........................................

Mgr. Peter Helexa

predseda predstavenstva

Železničná spoločnosť Slovensko, a. s.

..................................................

Mgr. Martin Bahurinský

podpredseda predstavenstva

Železničná spoločnosť Slovensko, a. s.

**Príloha č.1 ku Kúpnej zmluve**

**na dodávky plynov vo fľašiach, zväzkoch fliaš, kvapalných plynov a služieb č.460000XXXX**

**Zoznam, množstvo a cena plynov**

|  |  |  |  |  |  |
| --- | --- | --- | --- | --- | --- |
| **Označenie produktu** | **Kód** | **Predpokladané množstvo fliaš** | | **Zmluvná cena za 1 kus fľaše v EUR bez DPH** | **Cena spolu v EUR bez DPH za predpokladané množstvo** |
| Kyslík 2.5 / 10,7 m3 / 50 l / 200 atm | 10040 | 81 | |  |  |
| CO2 - Oxid uhličitý zvárací 20 kg / 27 l | 10041 | 21 | |  |  |
| CO2 - Oxid uhličitý potravinársky 20 kg / 27 l | 10043 | 86 | |  |  |
| Acetylén čistý / 6 kg / 40 l | 10096 | 4 | |  |  |
| Acetylén čistý / 10 kg / 50 l | 10116 | 64 | |  |  |
| Propán - Bután 10 kg | 10729 | 19 | |  |  |
| Argón 4.8 / 4,3 m3 / 20 l / 200 atm | 11359 | 14 | |  |  |
| Zváracia zmes (18% CO2 v Ar) /11,7 m3 / 50 l / 200 atm | 11548 | 23 | |  |  |
| Zváracia zmes (18% CO2 v Ar) / 4,7 m3 / 20 l / 200 atm | 11578 | 29 | |  |  |
| Propán VZV 11 kg | 11957 | 353 | |  |  |
| Chladivo R134a - 12 kg | 12351 | 7 | |  |  |
| Chladivo R407C - 10 kg | 12401 | 1 | |  |  |
| Propán 11 kg | 12410 | 2 | |  |  |
| Kyslík 2.5 / 4,3 m3 / 20 l / 200 atm | 12511 | 4 | |  |  |
| Acetylén čistý / 4 kg / 20 l | 12513 | 6 | |  |  |
| CO2 - Oxid uhličitý potravinársky 6 kg / 8 l | 12584 | 15 | |  |  |
| Argón 4.8 / 2,1 m3 / 10 l / 200 atm | 12682 | 2 | |  |  |
| Argón 4.8 / 10,7 m3 / 50 l / 200 atm | 12684 | 11 | |  |  |
| Argón 5.0 / 4,3 m3 / 20 l / 200 atm | 13829 | 4 | |  |  |
|  |  |  |  |  |  |
| **Označenie súvisiacej služby** | **Jednotka** | **Predpokladané množstvo** | | **Jednotková cena bez DPH** | **Cena spolu v bez DPH** |
| Dovozné na strediská - paušál podľa bodu 4.3 tejto zmluvy | návoz | 180 | | € | € |
| Dlhodobé nájomné - paušál podľa bodu 5.3 tejto zmluvy | ks | 250 | | € | € |

**Príloha č.2 ku Kúpnej zmluve**

**na dodávky plynov vo fľašiach, zväzkoch fliaš, kvapalných plynov a služieb č.460000XXXX**

**Prevádzky kupujúceho, kontaktné osoby**

|  |  |  |  |
| --- | --- | --- | --- |
| **6113** | Sklad - Opravovňa os. vozňov  Dopravná  831 06 **Bratislava** | Filípková Renáta [Filipkova.Renata@slovakrail.sk](mailto:Filipkova.Renata@slovakrail.sk) | 0947 773 181 |
| **6114** | Sklad - rušňové depo  Tupého 4  810 02 **Bratislava** | Sulírová Martina  [Sulirova.Martina@slovakrail.sk](mailto:Sulirova.Martina@slovakrail.sk)  Kopáčiková Marcela  [Kopacikova.Marcela@slovakrail.sk](mailto:Kopacikova.Marcela@slovakrail.sk) | 0947 773 092  0947 773 190 |
| **6141** | Sklad ŽKV Nové Zámky  Detvianska 1  940 02 **Nové Zámky** | Remiášová Eva  Remiasova.Eva@slovakrail.sk  Pásztor Štefan  [Pasztor](mailto:Prokopova.Miriam@slovakrail.sk) Štefan@slovakrail.sk | 0904 571 274  0903 150 381 |
| **6145** | Sklad RD Prievidza  Bojnická cesta 2  971 01 **Prievidza** | Hromadová Anita  [Hromadova.Anita@slovakrail.sk](mailto:Hromadova.Anita@slovakrail.sk)  Stískalová Anna  [Stiskalova.Anna@slovakrail.sk](mailto:Stiskalova.Anna@slovakrail.sk) | 0911 695 594  0940 510 397 |
| **6211** | Opravovňa vozňov Žilina  Hviezdoslavova 49  010 01 **Žilina** | Rybáriková Beáta  [Rybarikova.Beata@slovakrail.sk](mailto:Rybarikova.Beata@slovakrail.sk) | 0911 704 217 |
| **6270** | Sklad RD Vrútky  Nákladné nádražie 2443  038 61 **Martin** | Kozáková Denisa  [Kozakova.Denisa@slovakrail.sk](mailto:Kozakova.Denisa@slovakrail.sk) | 0947 773 201 |
| **6311** | Sklad zásob SPO Zvolen  Neresnícka cesta 3396  960 02 **Zvolen** | Danielová Eva  [Danielova.Eva@slovakrail.sk](mailto:Danielova.Eva@slovakrail.sk)  Krahulcová Alena  [Krahulcova.Alena@slovakrail.sk](mailto:Krahulcova.Alena@slovakrail.sk) | 0947 773 209  0947 773 208 |
| **6312** | Sklad zásob OOV Zvolen  Dolná kolónia 8190/50  960 03 **Zvolen** | Vaculčiaková Anna  [Vaculciakova.Anna@slovakrail.sk](mailto:Vaculciakova.Anna@slovakrail.sk)  Endrštová Anna  [Endrstova.Anna@slovakrail.sk](mailto:Endrstova.Anna@slovakrail.sk) | 0947 773 204  0947 773 207 |
| **6321** | Sklad ŽKV Fiľakovo  Železničná 1793  986 01 **Fiľakovo** | Klárik Róbert  [Klarik.Robert@slovakrail.sk](mailto:Klarik.Robert@slovakrail.sk)  Gečeová Ildikó  [Geceova.Ildiko@slovakrail.sk](mailto:Geceova.Ildiko@slovakrail.sk) | 0947 773 211  0911 695 598 |
| **6322** | Sklad zásob RD Brezno  Železničná 11  977 01 **Brezno** | Blaženiaková Iveta [Blazeniakova.Iveta@slovakrail.sk](mailto:Blazeniakova.Iveta@slovakrail.sk)  Pindiaková Martina  [Pindiakova.Martina@slovakrail.sk](mailto:Pindiakova.Martina@slovakrail.sk) | 0947 773 210  0911 695 595 |
| **6412** | Sklad OOV Košice  Prešovská cesta  041 50 **Košice** | Matej Novotný  [Matej.Novotny@slovakrail.sk](file:///C:\Users\Ziackova.Eva\AppData\Local\Microsoft\Windows\INetCache\Content.Outlook\QRW0NOGS\Matej.Novotny@slovakrail.sk) | 0947 773 215 |
| **6421** | Sklad Rušňové depo Košice  Pri bitúnku 2  041 50 **Košice** | Tormová Lucia  [Tormova.Lucia@slovakrail.sk](mailto:Tormova.Lucia@slovakrail.sk) | 0947 773 213 |
| **6442** | Sklad ŽKV Humenné  Tolstého 11  066 01 **Humenné** | Korbová Iveta  [Korbova.Iveta@slovakrail.sk](mailto:Korbova.Iveta@slovakrail.sk) | 0947 773 221 |
| **6510** | Uzlový sklad mat. - SP Poprad  Železničná 2  058 01 **Poprad** | Šándorová Jitka Šandorova.Jitka@slovakrail.sk | 0911 703 758 |

**Príloha č.3 ku Kúpnej zmluve**

## **na dodávky plynov vo fľašiach, zväzkoch fliaš, kvapalných plynov a služieb č.460000XXXX**

## ZOZNAM SUBDODÁVATEĽOV

Obchodné meno predávajúceho:

Sídlo alebo miesto podnikania predávajúceho:

IČO:

Na realizácii predmetu Kúpnej zmluvy č. 460000XXXX na dodávky plynov vo fľašiach, zväzkoch fliaš, kvapalných plynov a služieb

**□ sa nebudú podieľať subdodávatelia a celý predmet uskutočníme vlastnými**

**kapacitami.**

**□ sa budú podieľať nasledovní subdodávatelia:**

V .............................., dňa ....................